Diari Oficial de la Generalitat Valenciana


Sumari del DOGV 9470, del 15-11-2022 (2022/10437)

RESOLUCIÓ de 8 de novembre de 2022, de la Direcció General de Formació Professional i Ensenyaments de Règim Especial, per la qual es concedeixen les subvencions de les modalitats Dual en administracions públiques, Dual en empreses i Formació en centres de treball, convocades per la Resolució de 4 d'abril de 2022, del director general de Formació Professional i Ensenyaments de Règim Especial, per la qual s'aprova la convocatòria de subvencions destinades a alumnat que curse Formació Professional en centres educatius sostinguts amb fons públics de la Comunitat Valenciana en el curs 2021-2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9470

Data del DOGV
:   15-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10143


Data del document
:   08-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 8 de novembre de 2022, de la Direcció General de Formació Professional i Ensenyaments de Règim Especial, per la qual es concedeixen les subvencions de les modalitats Dual en administracions públiques, Dual en empreses i Formació en centres de treball, convocades per la Resolució de 4 d'abril de 2022, del director general de Formació Professional i Ensenyaments de Règim Especial, per la qual s'aprova la convocatòria de subvencions destinades a alumnat que curse Formació Professional en centres educatius sostinguts amb fons públics de la Comunitat Valenciana en el curs 2021-2022. [2022/10697]  
  
L'Ordre 1/2022, de 10 de gener, de la Conselleria d'Educació, Cultura i Esport, estableix les bases per a la concessió de subvencions a alumnat que curse Formació Professional en centres educatius sostinguts amb fons públics de la Comunitat Valenciana (DOGV 9256, 14.01.2022).  
La Resolució de 4 d'abril de 2022, del director general de Formació Professional i Ensenyaments de Règim Especial, aprova la convocatòria de subvencions destinades a alumnat que curse Formació Professional en centres educatius sostinguts amb fons públics de la Comunitat Valenciana en el curs 2021-2022 (DOGV 9324, 25.04.2022), establint les següents modalitats:  
a) Modalitat de Formació Professional Dual en administracions públiques.  
b) Modalitat de Formació Professional Dual en empreses.  
c) Modalitat de Formació en centres de treball.  
d) Modalitat de desplaçament.  
Examinades les sol·licituds de subvencions presentades per les persones sol·licitants i valorada la documentació en funció dels criteris establits en la convocatòria, la comissió de valoració va realitzar la proposta definitiva de concessió i denegació de les subvencions amb els límits fixats en la convocatòria, dins del crèdit disponible, i va adjudicar aquelles que hagueren obtingut major puntuació, aplicant els criteris de desempat previstos en aquesta convocatòria.  
Així mateix, s'ha proposat la corresponent modificació pressupostària per a transferir el crèdit sobrant a la línia deficitària de la modalitat de desplaçament, i poder arribar així a un major nombre de persones.  
  
Mentre es tramita administrativament la modificació pressupostària, s'estima convenient resoldre parcialment la convocatòria per a les modalitats a), b) i c) anteriors, amb la finalitat d'agilitar la resolució i pagament de les ajudes, sense demorar el pagament a les persones beneficiàries en cadascuna d'aquestes modalitats; tot això, a l'empara de l'apartat 4 de la base reguladora dotzena de resolució del procediment.  
Per tot això, en virtut de les atribucions conferides pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, per l'Ordre 9/2021, de 7 de maig, de la Conselleria d'Educació, Cultura i Esport, de desplegament del Reglament orgànic i funcional de la Conselleria d'Educació, Cultura i Esport, i vista la facultat per a resoldre la concessió i denegació de les ajudes per delegació de la consellera d'Educació, Cultura i Esport conforme a la base vint-i-unena de l'Ordre 1/2022, de 10 de gener, resolc:  
  
Primer  
Concedir les subvencions indicades en els annexos I a III, amb una quantia global d'1.221.800,00 euros, amb càrrec a l'aplicació pressupostària 05.14.18.139.64.5, en correspondència amb la Llei 8/2021, de 30 de desembre, de pressupostos de la Generalitat per a l'exercici 2022.  
  
Conforme al que es disposa en l'Ordre 1/2022, de 10 de gener, de la Conselleria d'Educació, Cultura i Esport, la distribució entre crèdits pressupostaris de la quantia global màxima té caràcter estimatiu per la qual cosa, tenint en compte el nombre de participants i les modalitats per les quals han participat, es concedeixen 2.317 subvencions amb la següent la distribució i quanties individuals:  
a) Formació Professional Dual en administracions públiques: 257.400,00 - a càrrec de la línia S7882000, amb 143 persones beneficiàries i una quantia individual de 1.800,00 ?/persona.  
b) Formació Professional Dual en empreses: 284.400,00 - a càrrec de la línia S8596000, amb 474 persones beneficiàries i una quantia individual de 600,00 ?/persona.  
c) Formació en Centres de Treball: 680.000,00 - a càrrec de la línia S8124000, amb 1.700 persones beneficiàries i una quantia individual de 400,00 ?/persona.  
  
Segon  
Denegar les sol·licituds de subvencions a les persones sol·licitants indicades en els annexos IV a VI pels motius que en aquests annexos s'indiquen.  
  
Tercer  
1. A fi de realitzar els pagaments de les ajudes, totes les persones beneficiàries comunicaran el número de compte bancari (IBAN) en el qual desitgen rebre l'ingrés, en els centres docents en què van presentar les sol·licituds d'ajuda.  
Els centres docents establiran la manera de comunicar-se amb les persones beneficiàries i demanar aquesta informació.  
Es disposa d'un termini de 10 dies a partir de la data d'efectes d'aquesta resolució per a comunicar als centres el compte bancari d'ingrés.  
2. Si no s'ha tramitat l'alta (o modificació si és el cas) de la domiciliació bancària en els quatre exercicis anteriors, ho hauran de realitzar d'una aquestes dues formes:  
a) Preferentment, i a fi d'agilitar el cobrament, a través del procediment automatitzat:  
https://www.gva.es/va/inicio/procedimientos'id\_proc=22156.  
b) De manera manual, descarregant i emplenant l'imprés en el tràmit manual https://www.gva.es/va/inicio/procedimientos'id\_proc=15226. Aquest imprés s'entregarà al centre per a la seua posterior tramitació.  
És imprescindible que estiga signat i degudament emplenat, i es recomana comprovar el correcte emplenament i llegibilitat de l'IBAN per a l'agilitació dels pagaments.  
  
3. Els centres docents rebran les instruccions de l'òrgan instructor per a comunicar les relacions bancàries de les seues persones beneficiàries, així com per a enviar els documents d'alta/modificació de domiciliació bancària a través de la plataforma que se'ls indique.  
Els possibles errors en la tramitació domiciliària de l'alumnat es gestionaran a través dels mateixos centres que van tramitar les sol·licituds.  
  
Quart  
Qualsevol alteració dels requisits tinguts en compte per a la concessió de la subvenció i de les obligacions adquirides és motiu de modificació d'aquesta resolució de concessió.  
Per això, les persones beneficiàries que incórreguen en algun dels motius de modificació establits en la convocatòria hauran de comunicar-ho a la Direcció General de Formació Professional i Ensenyaments de Règim Especial mitjançant un escrit presentat de qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques o preferentment a través del tràmit:  
https://www.gva.es/va/inicio/procedimientos'id\_proc=18005  
  
Cinqué  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
  
De conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la consellera d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 8 de novembre de 2022.- El director general de Formació Professional i Ensenyaments de Règim Especial (p. d. Ordre 1/2022, de 10 de gener, DOGV núm. 9256 / 14.01.2022): Manuel Gomicia Giménez.